Νταν Κούπερ

Νταν Κούπερ (αγγλικά: Dan B. Cooper) είναι το όνομα που χρησιμοποιείται ευρέως για την αναφορά σε έναν άντρα, μη εξακριβωμένης ταυτότητας έως και σήμερα, που πραγματοποίησε αεροπειρατεία σε ένα Boeing 727 που εκτελούσε την πτήση 305, μεταξύ του Πόρτλαντ και του Σιάτλ των Η.Π.Α στις 24 Νοεμβρίου 1971. Ο αεροπειρατής κατάφερε και πήρε 200.000 δολάρια και στην συνέχεια εξαφανίστηκε, πηδώντας από το αεροπλάνο με αλεξίπτωτο. 

Η "υπόθεση Νταν Κούπερ" είναι ένα από τα μεγαλύτερα μυστήρια αεροπειρατείας στην παγκόσμια ιστορία.Υπόθεση Νταν Κούπερ στο Fbi.gov(αγγλικά) ανακτήθηκε στις 12 Μαΐου 2018Dan Cooper Case στους  New York Times  (αγγλικά) ανακτήθηκε στις 13 Μαΐου 2018

Η Επιβίβαση
Ο Νταν Κούπερ τα μεσάνυχτα της 24 Νοεμβρίου του 1971, κρατώντας μια μαύρη βαλίτσα, μετέβη στο διεθνές αεροδρόμιο του Πόρτλαντ και αγόρασε ένα εισιτήριο μονής διαδρομής με μετρητά για την πτήση Πόρτλαντ - Σιάτλ (διάρκειας 30 λεπτών). Κατόπιν επιβιβάστηκε στο αεροσκάφος και κάθισε στην θέση Νο18.  Άναψε ένα τσιγάρο και παρήγγειλε ουίσκι με σόδα. Κάποιοι επιβάτες ανέφεραν ότι είχε ύψος περίπου 1,80 μ. Φορούσε ένα μαύρο κοστούμι με λευκό πουκάμισο και μαύρη γραβάτα.

Η Αεροπειρατεία
Το αεροσκάφος απογειώθηκε στις 3 μετά τα μεσάνυχτα για τον προορισμό του. Αμέσως μετά την απογείωση ο Νταν Κούπερ έδωσε ένα σημείωμα στην αεροσυνοδό Φλόρενς Σάφνερ που καθόταν κοντά του. Εκείνη νομίζοντας πως ο Κούπερ ήθελε να την φλερτάρει έριξε το σημείωμα μέσα στην τσάντα της. Ο Κούπερ όμως της είπε: "Κυρία μου ξαναδείτε το σημείωμα. Κουβαλάω μαζί μου μια βόμβα". Η αεροσυνοδός διάβασε το σημείωμα και το οποίο έγραφε πως απαιτούσε να του δώσουν 200.000 δολ. σε ασημάδευτα χαρτονομίσματα των 20 δολαρίων, καθώς και τέσσερα αλεξίπτωτα. Επίσης, απαίτησε στο αεροδρόμιο του Σιατλ να υπάρχει ένα φορτηγάκι γεμάτο με βενζίνη στο σημείο που θα υπέδειχνε. Η αεροσυνοδός φοβισμένη ζήτησε να δει την βόμβα και κάθισε δίπλα στον Κούπερ. Ο Κούπερ άνοιξε την βαλίτσα και πράγματι μέσα υπήρχαν 8 κόκκινα κυλινδρικά αντικείμενα συνδεδεμένα με καλώδια καθώς και μια μπαταρία. Ο Νταν Κούπερ στην συνέχεια διέταξε την αεροσυνοδό να μπει στο πιλοτήριο και να πει τις απαιτήσεις του στους πιλότους,  ενώ απείλησε πως αν τα αιτήματα δεν γινόταν αποδεκτά θα  πυροδοτούσε την βόμβα. Η αεροσυνοδός μπήκε στο πιλοτήριο και ανέφερε την κατάσταση στους πιλότους. Μόλις ενημερώθηκε ο κυβερνήτης του αεροσκάφους, Γουίλιαμ Σκοτ, επικοινώνησε με τον πύργο του Σιάτλ και ανεφέρε την αεροπειρατεία. Ο πύργος έλεγχου είπε στον κυβερνήτη να συνεργαστεί με τον αεροπειρατή, να μην του φέρει αντιρρήσεις, και ζήτησε από τον κυβερνήτη να πραγματοποιήσει κύκλους πάνω από το  αεροδρόμιο του Σιάτλ προκειμένου να βρουν τον χρόνο να μαζέψουν τα χρήματα και να βρουν τα αλεξιπτωτα που ζήτησε ο αεροπειρατής. 
Πράγματι, το αεροσκάφος επί δύο ώρες πραγματοποιούσε κύκλους πάνω από το αεροδρόμιο και ο κυβερνήτης ανακοίνωσε στους υπόλοιπους επιβάτες της πτήσης πως το αεροσκάφος θα αργούσε να φτάσει στο Σιάτλ λόγω κάποιων μηχανικών δυσκολιών που προέκυψαν. Εν τω μεταξύ, όσο το αεροσκάφος συνέχιζε να κάνει κύκλους, ο Νταν Κούπερ (σύμφωνα με όσα κατέθεσε η  άλλη αεροσυνοδός, Τίνα Μακλόου στους αστυνομικούς) ήταν αρκετά ήρεμος καθώς παρήγγειλε και άλλο ουίσκι. 

Κάτω στο Σιάτλ, το FBI έκανε αγώνα δρόμου προκειμένου να συγκεντρώσει τα 200.000 δολ. Πράκτορες του FBI κυριολεκτικά σάρωσαν τις τράπεζες της περιοχής όπου μάζευαν τα λεφτά ανά 10.000 δολάρια την φορά, ενώ τα φωτογράφιζαν το κάθε ένα ξεχωριστά (χωρίς όμως να τα σημαδέψουν). Όλα τα χαρτονομίσματα άρχιζαν με το  γράμμα "L" ενώ οι σειριακοί αριθμοί ήταν οι 1963Α ή 1969,Dan Cooper Serial numbers of dollars στο check-six.com (αγγλικά) ανακτήθηκε στις 14 Μαιου 2018προερχόμενα από την Ομοσπονδιακή τράπεζα του Σαν Φρανσίσκο. Ο κυβερνήτης αφού ενημερώθηκε από τον πύργο έλεγχου πως οι Αρχές είχαν βρεί τα 200.000 δολ. και 4 στρατιωτικά αλεξίπτωτα, ενημέρωσαν τον Νταν Κούπερ, ο οποίος αρνήθηκε τα στρατιωτικά αλεξίπτωτα και  ζήτησε πολιτικά αλεξίπτωτα (αλεξίπτωτα ελεύθερης πτώσης). Ο κυβερνήτης  ενημέρωσε πίσω τις Αρχές οι οποίες βρήκαν 4 αλεξίπτωτα από μια σχολή ελεύθερης πτώσης που βρίσκονταν στην περιοχή. 
Τα αιτήματα του αεροπειρατή είχαν γίνει δεκτά και το μόνο που έμεινε ήταν η προσγείωση του  αεροσκάφους. Πράγματι ο Νταν Κούπερ συμφώνησε και το αεροσκάφος προσγειώθηκε στο αεροδρόμιο του Σιάτλ στις 05:45 το πρωϊ μετά από σχεδόν δύο ώρες βασανιστικής πτήσης.

Η προσγείωση
Αφού το αεροσκάφος προσγειώθηκε ο, Κούπερ διέταξε τους πιλότους να τον οδηγήσουν σε μια απομονωμένη περιοχή του αεροδρομίου, ενώ απαίτησε από τους πιλότους να σβήσουν τα φώτα του πιλοτηρίου για να μην μπορούν να δουν μέσα στο πιλοτήριο οι ελεύθεροι σκοπευτές του FBI που ίσως υπήρχαν στην περιοχή. Στην
συνέχεια, ο υπεύθυνος πτήσεων του αεροδρομίου του Σιάτλ, Αλ Λι, πλησίασε το αεροσκάφος και αφού ανέβηκε την σκάλα υπηρεσίας, στο πίσω μέρος αεροσκάφους, παρέδωσε την τσάντα με τα χρήματα και τα 4 αλεξίπτωτα στην αεροσυνοδό Μακλόου. Ο Νταν Κούπερ, αφού τα παρέλαβε μετά από την Μακλόου, διέταξε όλους τους επιβάτες να κατέβουν (σύνολο 36), μαζί με τις αεροσυνοδούς, κρατώντας στο αεροσκάφος μόνο τα 4 μέλη (πιλότοι, ιπτάμενο φροντιστή, και μηχανικό). Κατά την διάρκεια του ανεφοδιασμού σε καύσιμα που γινόταν στο αεροσκάφος, ο Κούπερ πήγε στο πιλοτήριο και έδωσε ένα νέο προορισμό στον κυβερνήτη, λέγοντάς του ότι μετά την απογείωση να κατευθυνθεί στην Πόλη του Μεξικού, δίνοντάς του και οδηγίες για την πτήση. Το αεροπλάνο θα πετούσε με την πιο μικρή ταχύτητα (305 χλμ/ώρα) και σε ύψος κάτω από τα 3.000 πόδια. Στην συνέχεια ο Κούπερ κλείδωσε το πιλοτήριο και έμεινε πίσω μόνος του. Κατά την απογείωση του αεροπλάνου από το αεροδρόμιο του Σιάτλ, το ακολούθησαν δύο μαχητικά της πολεμικής αεροπορίας των ΗΠΑ, με την εντολή να το παρακολουθούν διακριτικά. Στις 08:00 το πρωί θα χτυπήσει μέσα στο πιλοτήριο, ο συναγερμός της ενεργοποίησης της πίσω σκάλας του αεροπλάνου. Λίγο αργότερα το αεροπλάνο θα κάνει μια απότομη βουτιά ενώ μετά από μερικά δευτερόλεπτα θα επανέρθει σε οριζόντια πτήση. Μετά από πτήση δύο ωρών ο κυβερνήτης θα προσγειώσει το αεροπλάνο στο αεροδρόμιο της Ουάσιγκτον, με ανοιχτή την πίσω πόρτα του αεροπλάνου. 
Αμέσως δεκάδες αστυνομικοί του FBI περικύκλωσαν το αεροπλάνο και ένοπλοι αστυνομικοί εισέβαλαν στη καμπίνα για να  διαπιστώσουν ότι δεν υπήρχε κανένας. Ο Νταν Κούπερ είχε πηδήξει από το αεροπλάνο με αλεξίπτωτο μαζί με τα λεφτά, αφήνοντας πίσω τα 2 άλλα αλεξίπτωτα.
Dan Cooper Case στην San Francisco Chronicle (αγγλικά) ανακτήθηκε στις 14 Μαΐου 2018

Οι έρευνες
Το FBI  άρχισε να διεξάγει έρευνες για να εντοπίσει τον αεροπειρατή. Μέσα στην καμπίνα επιβατών ανακάλυψε 66 αποτυπώματα που δεν ανήκαν στους επιβάτες  αλλά  δεν είχαν στοιχεία  για αυτά τα αποτυπώματα. Επίσης ανακάλυψε τα δύο από τα τέσσερα αλεξίπτωτα. Το  FBI άρχισε τις ανακρίσεις όλων των επιβατών χωρίς όμως να καταλήξει σε κάποιο συμπέρασμα, ενώ εντόπισε έναν άντρα από το Όρεγκον  με το όνομα Νταν Κούπερ, για να αποδειχθεί λίγο αργότερα  πως ο άντρας αυτός δεν είχε καμία σχέση  με το περιστατικό και  πως ο Αεροπειρατής χρησιμοποίησε το ίδιο όνομα για να διαπράξει την αεροπειρατεία.  Όσον αφορά το μέρος στο οποίο ο Αεροπειρατής είχε πηδήξει με το αλεξίπτωτο  και που προσγειώθηκε αυτό ήταν εξαιρετικά δύσκολο να εντοπιστεί λόγω της μεγάλης απόστασης που  διένυσε το αεροπλάνο, μέχρις ότου αντιληφθούν οι πιλότοι την περιοχή που πιθανόν να πήδηξε ο Κούπερ. Τα μαχητικά αεροσκάφη που ακολουθούσαν την πτήση ανέφεραν πως δεν είδαν κανέναν άνθρωπο να πηδάει από το αεροπλάνο την ώρα της πτήσης  αλλά και ούτε κάποιο αλεξίπτωτο να ανοίγει στον αέρα. Ανακρίθηκαν όλοι οι επιβάτες και το πλήρωμα του αεροπλάνου, χωρίς όμως να υπάρξει κάποιο ουσιαστικό στοιχείο που να βοηθήσει τις έρευνες.  thumb | φωτογραφία των χαρτονομισμάτων που βρέθηκαν
Το 1980 ένα 8χρονο παιδί που βρισκόταν σε μια κατασκήνωση μαζί με την οικογένειά του κοντά στην πόλη του Βανκούβερ της Ουάσινγκτον ανακάλυψε μια δεσμίδα που περιείχε 5.800 δολάρια κοντά στις ακτές ενός ποταμιού της περιοχής.Τα χαρτονομίσματα ήταν διαβρωμένα από τις καιρικές συνθήκες αλλά είχαν τον σειριακό αριθμό των χαρτονομισμάτων του αεροπειρατή.Υπόθεση Νταν Κούπερ και τα λύτρα στο columbian.com (αγγλικά) 
Επίσης στην περιοχή είχε εντοπιστεί και ένα πτώμα, που αργότερα αποδείχθηκε ότι ανήκε σε γυναίκα. Από το 1972 και τα επόμενα 40 χρόνια ανακρίθηκαν χιλιάδες ύποπτοι και δαπανήθηκαν πολύ μεγάλα ποσά για τις έρευνες, αλλά η υπόθεση αεροπειρατείας από τον άγνωστο άντρα παραμένει ακόμη ένα μυστήριο.

 Παραπομπές 

 Εξωτερικοί σύνδεσμοι 

Υπόθεση Νταν Κούπερ, αεροπειρατεία, έρευνες, γεγονότα στην Encyclopedia Britannica 
Το μυστήριο του αεροπειρατή Νταν Κούπερ επιτέλους λύθηκε; στο holywoodreporter.com 

Κατηγορία:Αεροπειρατεία